 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

Nr. 5959/I/28.08.2018

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere acordului de mediu adresate de

**Máthé András**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei C.A.T. din data de 28.08.2018, că proiectul **“*Branșament electric pentru casă mobilă*”** propus a fi realizată în intravilanul municipiului Miercurea Ciuc, str. Băile Jigodin. FN, **nu** **se supune evaluării adecvate**.

Justificarea prezentei decizii:

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află în situl de importanță comunitară ROSCI0323 „Munţii Ciucului”
2. amplasamentul proiectului se află în intravilanul municipiului Miercurea Ciuc
3. proiectul ocupă temporar un procent neînsemnat de teren din situl de importanță comunitară, habitatul 6520 - Fănețe montane, nu generează zgomote, emisii sau alte surse de perturbare.
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

* refacerea terenului afectat după efectuarea lucrărilor necesare pentru amplasarea branșamentului subteran,

Proiectul propus nu necesită parcurgerea celorlalte etape ale procedurii de evaluare adecvată.

Avizat: Şef Serviciu C.F.M. Redactat: geogr. MIHÁLY István

ing. SZABÓ Szilárd